PIB Headquarters
কোভিড-১৯ –এর বিষয়ে পিআইবি’র প্রতিবেদন
নতুন দিল্লি, ০৭ জুন, ২০২১
কোভিড-১৯এর বিষয়ে সর্বশেষ তথ্য
ভারতে নতুন দৈনিক সংক্রমিত ১ লক্ষ জন; ৬১ দিনের মধ্যে সর্বনিম্ন
ভারতে গত ২৪ ঘণ্টায় নতুন করে সংক্রমিত হয়েছেন ১,০০,৬৩৬ জন। গত ২ মাসে যা সর্বনিম্ন। পর পর ১১ দিন দৈনিক সংক্রমিতের সংখ্যা ২ লক্ষের কম। কেন্দ্র এবং রাজ্য ও কেন্দ্রশাসিত অঞ্চলগুলির যৌথ উদ্যোগের ফলে এটি সম্ভব হয়েছে। দেশে চিকিৎসাধীন সংক্রমিতের সংখ্যা আজ ১৪,০১,৬০৯ জন। পর পর ৭ দিন এই সংখ্যা ২০ লক্ষের কম। গত ২৪ ঘণ্টায় চিকিৎসাধীন সংক্রমিতের পরিমাণ কমেছে ৭৬,১৯০। বর্তমানে দেশে মোট সংক্রমিতের মাত্র ৪.৮৫ শতাংশ সংক্রমিত। পর পর ২৫ দিন নতুন করে সংক্রমিতের থেকে সুস্থ হয়ে উঠার সংখ্যা বেশি। গত ২৪ ঘণ্টায় আরোগ্যলাভ করেছেন ১,৭৪,৩৯৯ জন। আগের দিনের তুলনায় নতুন করে আরও ৭৩,৭৬৩ জন বেশী সুস্থ হয়ে উঠেছেন। এর ফলে এ পর্যন্ত ২,৭১,৫৯,১৮০ জন আরোগ্যলাভ করেছেন। দেশে সার্বিকভাবে কোভিড মুক্তির হার ৯৩.৯৪ শতাংশ।
গত ২৪ ঘন্টায় দেশে ১৫,৮৭,৫৮৯ টি নমুনার পরীক্ষা করা হয়েছে। এ পর্যন্ত দেশে ৩৬,৬৩,৩৪,১১১ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৬.৩৪ শতাংশ। পর পর ১৪ দিন এই হার ১০ শতাংশের কম।
বিস্তারিত বিবরণের জন্য https://pib.gov.in/PressReleseDetail.aspx?PRID=1725008 -এই লিঙ্কে ক্লিক করুন।
কোভিড-১৯ টিকাকরণ বিষয়ে সর্বশেষ তথ্য
কেন্দ্রীয় সরকার এখনও পর্যন্ত রাজ্য ও কেন্দ্রশাসিত অঞ্চলগুলিতে ২৪ কোটিরও বেশি টিকা সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী অপচয় সহ মোট ২৩ কোটি ১১ লক্ষ ৬৯ হাজার ২৫১টি টিকার ডোজ ব্যবহার করা হয়েছে। অতএব, এখনও পর্যন্ত রাজ্য ও কেন্দ্রশাসিত অঞ্চলগুলির কাছে ১ কোটি ৪৯ লক্ষেরও বেশি টিকার ডোজ মজুত রয়েছে।
বিস্তারিত বিবরণের জন্য https://pib.gov.in/PressReleseDetail.aspx?PRID=1725005 -এই লিঙ্কে ক্লিক করুন।
কোভিড-১৯ –এর বিষয়ে মন্ত্রিগোষ্ঠীর ২৮ তম বৈঠকে পৌরহিত্য করেছেন ডাঃ হর্ষ বর্ধন
কোভিড-১৯ বিষয়ে গঠিত উচ্চ পর্যায়ের মন্ত্রিগোষ্ঠীর ২৮ তম বৈঠকে ভিডিও কনফারেন্সের মাধ্যমে পৌরহিত্য করেছেন কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন। তিনি বলেন দেশে আরোগ্যের হার বৃদ্ধি পেয়ে এখন ৯৩.৯৪ শতাংশে দাঁড়িয়েছে। গত ২৪ ঘণ্টায় দৈনিক সংক্রমণ প্রায় ১ লক্ষে নেমে এসেছে, যা ৬১ দিনে সর্বনিম্ন। এদিনের বৈঠকে স্বরাষ্ট্র মন্ত্রক ছাড়াও একাধিক মন্ত্রকের মন্ত্রী ও প্রতিমন্ত্রীরা উপস্থিত ছিলেন।
বিস্তারিত বিবরণের জন্য https://pib.gov.in/PressReleseDetail.aspx?PRID=1725061 -এই লিঙ্কে ক্লিক করুন।
কেন্দ্র রাজ্যগুলিকে কো-উইন ২.০তে নিবন্ধীকরণের জন্য সচিত্র পরিচয়পত্র হিসেবে ইউনিক ডিজেবিলিটি আইডেন্টিফিকেশন কার্ডকে  স্বীকৃতি দিতে বলেছে
টিকাকরণ প্রক্রিয়াকে সর্বজনীন করে তোলার জন্য কেন্দ্রের নিরন্তর প্রচেষ্টার এটি একটি অঙ্গ
কেন্দ্র ১৬ জানুয়ারি থেকে কার্যকর টিকাকরণ কর্মসূচি নিশ্চিত করার জন্য রাজ্য ও কেন্দ্রশাসিত অঞ্চলগুলির সঙ্গে একযোগে কাজ করছে। দেশজুড়ে বিভিন্ন শ্রেণীর মানুষের টিকাকরণ নিশ্চিত করতে কেন্দ্রীয় সরকার কো-উইন ডিজিটাল প্ল্যাটফর্ম তৈরি করেছে। কোভিড টিকাকরণ পদ্ধতিতে এই প্ল্যাটফর্ম মূল কারিগরি চালিকাশক্তি। কেন্দ্রীয় সরকার টিকাকরণকে সর্বজনীন করার জন্য প্রতিনিয়ত যে উদ্যোগ নিচ্ছে তারই অঙ্গ হিসেবে রাজ্য ও কেন্দ্রশাসিত অঞ্চলগুলিকে স্বাস্থ্য মন্ত্রক আজ একটি চিঠি পাঠিয়েছে। এই চিঠিতে ইউনিক ডিজেবিলিটি আইডেন্টিফিকেশন কার্ডকে  কো-উইন পোর্টালে নাম নিবন্ধীকরণের জন্য স্বীকৃতি দিতে বলেছে। দোসরা মার্চ কো-উইন ২.০ সংক্রান্ত নির্দেশাবলীতে টিকাকরণে যাচাই করার জন্য সাত ধরণের সচিত্র পরিচয়পত্রের কথা বলা হয়েছিল। রাজ্য ও কেন্দ্রশাসিত অঞ্চলগুলিকে লেখা চিঠিতে স্বাস্থ্যমন্ত্রক জানিয়েছে, সামাজিক ন্যায় ও ক্ষমতায়ণ দপ্তরের ভিন্নভাবে সক্ষমদের ক্ষমতায়ণ দপ্তর যে সচিত্র পরিচয়পত্র দিয়ে থাকে তাতে সংশ্লিষ্ট ব্যক্তির নাম, জন্মের সাল, লিঙ্গ ও ছবি থাকে- যা কোভিড-১৯ টিকাকরণে শনাক্তকরণের জন্য সবকটি শর্তই পূরণ করে। তাই কো-উইনে ভিন্নভাবে সক্ষম ব্যক্তিদের টিকাকরণের সময় ইউডিআইডি-কে যুক্ত করার সিদ্ধান্ত নেওয়া হয়েছে। এরজন্য কো-উইন পোর্টালে শীঘ্রই পরিবর্তন করা হবে। কেন্দ্রীয় স্বাস্থ্য মন্ত্রক রাজ্য ও কেন্দ্রশাসিত অঞ্চলগুলিকে ইউডিআইডি কার্ডের বিষয়ে প্রয়োজনীয় প্রচার চালাতে পরামর্শ দিয়েছে।
বিস্তারিত বিবরণের জন্য https://pib.gov.in/PressReleseDetail.aspx?PRID=1725057 -এই লিঙ্কে ক্লিক করুন।
পিআইপি’র আঞ্চলিক কার্যালয় থেকে প্রাপ্ত তথ্য
•কেরালা : এপর্যন্ত মোট ১ কোটি ৩ লক্ষ ৮২ হাজার ৭৬৫ জনকে টিকা দেওয়া হয়েছে। নতুন করে ১৪ হাজার ৬৭২ জন নতুন করে করোনা আক্রান্ত হয়েছেন গতকাল।
•তামিলনাড়ু : এপর্যন্ত রাজ্যে পরীক্ষা করার পর সংক্রমিত রোগীর সংখ্যা ২২ লক্ষ ৩৭ হাজার ২৩৩ জন। রবিবার আরও ২০ হাজার ৪২০ জন নতুন করে আক্রান্ত হয়েছেন।
•কর্ণাটক : রবিবার ১২ হাজার ২০৯ জন নতুন করে করোনা আক্রান্ত হয়েছেন। মৃত্যু হয়েছে আরও ৩২০ জনের। মোট এপর্যন্ত ১ কোটি ৫১ লক্ষ ১২ হাজার ৭৪৪ জন কোভিড টিকা দেওয়া হয়েছে।
•অন্ধ্রপ্রদেশ : ২৪ ঘণ্টায় ৮ হাজার ৯৭৬ জন নতুন করে করোনা আক্রান্ত হয়েছেন। মৃত্যু হয়েছে আরও ৯০ জনের। মোট ১ কোটি ৮ লক্ষ ৫২ হাজার ৫৭ জনকে কোভিড টিকা দেওয়া হয়েছে।
•তেলেঙ্গানা : গতকাল ১ হাজার ৪৩৬ জন নতুন করে করোনা আক্রান্ত হয়েছেন। মৃত্যু হয়েছে আরও ১৪ জনের। রাজ্যে আরোগ্যের হার ৯৩.৬২ শতাংশ।
•মহারাষ্ট্র : ২৪ ঘণ্টায় ১২ হাজার ৫৫৭ জন নতুন করে করোনা আক্রান্ত হয়েছেন। মৃত্যু হয়েছে আরও ২৩০ জনের।
•গুজরাট : এপর্যন্ত মোট ১ কোটি ৮৪ লক্ষ ৪ হাজার ৬৫৪ জনকে টিকা দেওয়া হয়েছে। রাজ্যে আরোগ্যের হার ৯৬ শতাংশের বেশি।
•রাজস্থান : রবিবার নতুন করে আরও ৯০৪ জন করোনা আক্রান্ত হয়েছেন। রাজ্যে ৩০ জুন পর্যন্ত বিবাহ অনুষ্ঠান নিষিদ্ধ করা হয়েছে।
•মধ্যপ্রদেশ : ২৪ ঘণ্টায় আরও ৭৩৫ জন করোনা আক্রান্ত হয়েছেন। মৃত্যু হয়েছে আরও ৪২ জনের।
•ছত্তিশগড় : গতকাল আরও ৯৯৯ জন নতুন করে করোনা আক্রান্ত হয়েছেন। সংক্রমণের হার ৩ শতংশের নীচে নেমে এসেছে।
•গোয়া : রবিবার ৪০৩ জন নতুন করে আক্রান্ত হয়েছেন। মৃত্যু হয়েছে আরও ১৬ জনের।
•আসাম : ২৪ ঘণ্টায় আরও ৩৭ জনের করোনা আক্রান্ত হয়ে মৃত্যু হয়েছে। নতুন করে আক্রান্ত হয়েছেন ২ হাজার ২২৮ জন।
•মণিপুর : ২৪ ঘণ্টায় ৮২৩ জন নতুন করে আক্রান্ত হয়েছেন। মৃত্যু হয়েছে আরও ৯ জনের।
•নাগাল্যান্ড : রবিবার আরও ৪ জনের মৃত্যু হয়েছে এবং নতুন করে করোনা আক্রান্ত হয়েছেন আরও ৭৭ জন।
•ত্রিপুরা : ২৪ ঘণ্টায় ৬৫৪ জন নতুন করে করোনা আক্রান্ত হয়েছেন। মৃত্যু হয়েছে আরও ৬ জনের।
•সিকিম : রবিবার নতুন করে আরও ৩৪০ জন কোভিড-১৯ আক্রান্ত হয়েছেন।
•মেঘালয় : রবিবার আরও ১২ জনের মৃত্যু হয়েছে। এই নিয়ে মৃতের সংখ্যা বেড়ে দাঁড়ালো ৬৬৪। ১৮ থেকে ৪৪ বছর বয়সীদের টিকাকরণের জন্য শ্লট বুকিং-এর অনুমতি দিয়েছে মেঘালয় সরকার।
•পাঞ্জাব : রাজ্যে সক্রিয় রোগীর সংখ্যা ৫ লক্ষ ৭৯ হাজার ৫৬০ জন। মোট মৃত্যু হয়েছে ১৫ হাজার ৭৬ জনের।
•হরিয়ানা : এপর্যন্ত ৭ লক্ষ ৬২ হাজার ২৯১ জনের নমুনা পরীক্ষায় সংক্রমণ ধরা পড়েছে। মোট মৃত্যু হয়েছে ৮ হাজার ৭১২ জনের।
•চণ্ডীগড় : মোট মৃত্যু হয়েছে ৭৭২ জনের। সক্রিয় রোগীর সংখ্যা ৮৩৩।
•হিমাচলপ্রদেশ : এপর্যন্ত ১ লক্ষ ৯৪ হাজার ৭৪২ জনের নমুনা পরীক্ষায় সংক্রমণ ধরা পড়েছে। মোট মৃত্যু হয়েছে ৩ হাজার ২৬৩ জনের।
CG/SS/SKD
(Visitor Counter : 102